வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.845/ஆ4/2022 நாள் 25.03.2022

|  |  |
| --- | --- |
| பொருள் : | பள்ளிக் கல்வி – தேர்தல்கள் – வேலூர் மாவட்டம், தேசிய வாக்காளர் விழிப்புணர்வு போட்டி – 2022 – பள்ளிகளில் 28.03.2022 அன்று சிறப்பு தினமாக கடைப்பிடித்து பெருமளவில் மாணவ மாணவியர்கள் போட்டிகளில் பங்கேற்க அறிவுரை வழங்கப்பட்டுள்ளது – நடவடிக்கைக்காக அனுப்புதல் சார்பாக. |
| பார்வை : | வேலூர் மாவட்ட தேர்தல் அலுவலர் அவர்களின் கடித ந.க.எண்.எச்2/1022/2022 நாள் 24.03.2022 |

----

 பார்வையில் காணும் கடிதத்தில், இந்திய தேர்தல் ஆணையம் ஒவ்வொரு வாக்கின் முக்கியத்துவத்தை வலியுறுத்துவதற்கான 2022ஆம் ஆண்டு தேசிய வாக்காளர் தினத்தை முன்னிட்டு எனது வாக்கு எனது எதிர்காலம் – ஒரு வாக்கின் வலிமை என்ற கருப்பொருளை மையமாகக் கொண்டு தேசிய வாக்காளர் விழிப்புணர்வு போட்டிகளை இணையவழி மூலமாக நடத்தப்பட்டு வருகிறது. போட்டியின் விவரங்கள் பின்வருமாறு :

1. போட்டியின் மையக் கருப்பொருள் : “எனது வாக்கு எனது எதிர்காலம் - ஒரு வாக்கின் வலிமை”
2. இப்போட்டிகளில் நிபந்தனைகள் ஏதுமின்றி அனைத்து வயதினரும் பங்கேற்கலாம்.
3. தேசியஅளவிலான இப்போட்டிகள் ஐந்து பிரிவுகளில் நடைபெறுகிறது, அவையாவன வினாடிவினாப் போட்டி, வாசகம் எழுதும் போட்டி, பாட்டு போட்டி, காணொளி காட்சி உருவாக்கும் போட்டி மற்றும் விளம்பரப்பட வடிவமைபபுப் போட்டி.
4. இப்போட்டியானது முற்றிலும் இணைய வழி மூலமாக நடைபெறுகிறது.

பங்கேற்கும் மாணவர்களுக்கு போட்டியின் விரிவான வழிகாட்டுதல்கள், விதிமுறைகள் மற்றும் நிபந்தனைகளை <https://ecisveep.nic.in/contest/> என்ற வலையதளத்திலிருந்து கண்டு பயன்பெற அறிவுரைகள் வழங்க தலைமை ஆசிரியர்கள் கேட்டுக் கொள்ளப்படுகிறார்கள்.

இப்போட்டியில் பங்கேற்கும் மாணவர்கள் voter-contest@eci.gov.in என்ற மின்னஞ்சல் முகவரியில் 31.03.2022 வரை இப்போட்டிகள் தொடர்பான பதிவுகளை மேற்கொள்ளலாம்.

மேலும், இப்போட்டிகள் குறித்தும், போட்டிகளில் கலந்துகொள்ள மாணவ மாணவியர்களை ஊக்கப்படுத்தும் பொருட்டும் வருகின்ற 28.03.2022 அன்று அனைத்து பள்ளிகளிலும் “சிறப்பு தினமாக” (Special day to hold voters awareness contest) கடைப்பிடித்து மேற்படி போட்டிகளில் பெருமளவில் மாணவ-மாணவியர்களை கலந்துக் கொள்ள செய்து, அதன் புகைப்படங்களை deo\_vellore@yahoo.co.in என்ற இணையதள முகவரிக்கு பதிவேற்றம் செய்திடவும் நடவடிக்கை மேற்கொள்ள தலைமை ஆசிரியர்களுக்கு தெரிவிக்கப்படுகிறது.

முதன்மைக் கல்வி அலுவலர்,

வேலூர்.

பெறுநர்

அனைத்து பள்ளித் தலைமை ஆசிரியர்கள் / முதல்வர்கள்

அனைத்து வகை பள்ளிகள்

வேலூர் மாவட்டம்.